DHOUSE เผย Q4/63 กระแสแรง ลูกค้าเข้าชมโครงการเพียบ! เชื่อผลงานปีนี้โต
DHOUSE เผย Q4/63 กระแสแรง ลูกค้าเข้าชมโครงการเพียบ! เชื่อผลงานปีนี้โต
DHOUSE เผย Q4/63 กระแสแรง ลูกค้าเข้าชมโครงการเพียบ! เชื่อผลงานปีนี้โต
26 พ.ย. 2563

นายพงศ์พจน์ เลิศรุ้งพร ประธานเจ้าหน้าที่บริหาร บริษัท ดีเฮ้าส์พัฒนา จำกัด (มหาชน) หรือ DHOUSE ผู้นำธุรกิจพัฒนาอสังหาริมทรัพย์ในจังหวัดมหาสารคาม ประเภทที่อยู่อาศัยและเชิงพาณิชย์เพื่อขายหลากหลายรูปแบบ อาทิ บ้านเดี่ยว บ้านแฝด ทาวน์โฮม โฮมออฟฟิศ และอาคารพาณิชย์ เปิดเผยว่า ในช่วงไตรมาส 4/63 มีลูกค้าสนใจเยี่ยมชมโครงการมากขึ้น ส่งผลให้มียอดจองคงเหลือรอโอน (Backlog) มูลค่ารวมประมาณ 58.92 ล้านบาท
“ในเดือนธันวาคมบริษัทเตรียมเปิดโอนโครงการพฤกภิรมย์ โดยมียอดจองปัจจุบันมูลค่าประมาณ 37.93 ล้านบาท สามารถรับรู้รายได้ทันที สาเหตุที่มียอดจองเพิ่มขึ้นคาดว่ามาจาก ช่วงครึ่งปีแรกที่มีมาตรการล็อคดาวน์ ทำให้คนที่ต้องการซื้อบ้านก็มีเวลาพิจารณาการซื้อที่อยู่อาศัยมากขึ้น เหมือนเป็นการอั้นกำลังซื้อ หลังปลดล็อกดาวน์ บริษัทก็มีโครงการพฤกภิรมย์ ศาลากลาง ไว้รองรับ ซึ่งเชื่อว่าจะมียอดจองและยอดโอนทยอยเข้ามาอย่างต่อเนื่อง” นายพงศ์พจน์ กล่าว
ทั้งนี้ บริษัทเชื่อว่าผลประกอบการปีนี้ จะสามารถเติบโตใกล้เคียงกับปีก่อน พร้อมรักษาอัตรากำไรขั้นต้นที่ระดับ 53-55% และอัตรากำไรสุทธิที่ระดับ  22-28%